EkBass/fiwiki-20250220-pages-articles huggingface dataset:
Kuutyttö

Kuutyttö on Anna Korhosen ohjaama dokumenttielokuva vuodelta 2018. Se kertoo kansainvälisestä adoptiosta. Päähenkilö on ohjaajan Thaimaasta adoptoima tytär. Korhonen matkustaa tutkimaan, mistä hänen tyttärensä on peräisin. == Lähteet == Luokka:Vuoden 2018 suomalaiset elokuvat Luokka:Suomalaiset dokumenttielokuvat
A Moment in the Reeds

A Moment in the Reeds (työnimeltään Tämä hetki kaislikossa) on vuonna 2018 ensi-iltansa saanut queer-elokuva, jonka on ohjannut Mikko Mäkelä. Elokuvan päähenkilöt ovat Leevi (Janne Puustinen) ja Tareq (Boodi Kabbani), jotka kunnostavat Leevin isän kesämökkiä. Niko Ikonen tyrmää Me Naiset -lehdessä elokuvan kliseisenä ja pitää sen dialogia tönkkönä.Niko Ikonen, Ensi- iltaelokuva tarttuu rohkeasti kahteen Suomi-tabuun – saunaseksiin ja Olavi Virran Hopeiseen kuuhun, (Vanhentunut linkki) Me Naiset (Arkistoitu) Viitattu 16.8.2024 == Näyttelijät == == Lähteet == == Aiheesta muualla == * Kahden nuoren miehen rakkaustarina vakuuttaa vilpittömyydellään Aamulehti Luokka:Vuoden 2018 suomalaiset elokuvat Luokka:Suomalaiset romanttiset draamaelokuvat Luokka:Elokuvat seksuaali- ja sukupuolivähemmistöistä
Jernbanetorgetin metroasema

Jernbanetorgetin metroasema () on Oslon keskusrautatieaseman yhteydessä sijaitseva Oslon metron asema kaupungin ydinkeskustassa. Vuonna 1966 avattu asema toimi alun perin metron itäisten linjojen pääteasemana Stortingetin aseman avaamiseen asti. Kaikki metroverkon viisi linjaa pysähyvät asemalla, minkä seurauksena asemaa palvelee jopa 20–30 junaa tunnissa. Vaihtoyhteyksiensä ja keskeisen sijaintinsa vuoksi asema on Oslon metron vilkkain. Arkkitehti Peer Qvamin suunnittelema asema on noin 5,2 metriä merenpinnan alapuolella. Se sijaitsee 0,5 km etäisyydellä Stortingetin metroasemasta lännessä ja 0,5 km etäisyydellä Grønlandin metroasemasta idässä. == Lähteet == == Aiheesta muualla == Luokka:Oslon metroasemat
J. R. R. Tolkien’s The Lord of the Rings, Vol. I

J. R. R. Tolkien’s The Lord of the Rings, Vol. I (myös nimellä Lord of the Rings: Volume 1) on Interplayn kehittämä ja Electronic Artsin julkaisema roolipeli, joka perustuu J. R. R. Tolkienin kirjaan Taru sormusten herrasta. Peli on julkaistu vuonna Amiga:lle, DOS:lle, FM Towns:lle ja NEC PC-9801:lle. Interplay julkaisi vuonna 1994 samannimisen mutta erilaisen pelin Super Nintendo Entertainment Systemille. Pelille on julkaistu seuraaja J. R. R. Tolkien’s The Lord of the Rings, Vol. II: The Two Towers. == Vastaanotto == Peli sai CU Amiga -lehden arvostelussa arvosanaksi 90/100. Mikrobitin Niko Nirvi antoi pelin DOS-versiolle 90 pistettä sadasta.Mikrobitti 3/1991, sivu 78Tietokonepelien vuosikirja Pelit 1991 kevät, sivut 88–89PC-pelit 1991 -kirja, sivu 58 == Lähteet == == Aiheesta muualla == * * Luokka:Vuoden 1990 videopelit Luokka:Amiga-pelit Luokka:MS-DOS-pelit Luokka:FM Towns -pelit Luokka:NEC PC-9801 -pelit Luokka:Tietokoneroolipelit Luokka:Taru sormusten herrasta -videopelit Luokka:Interplay Entertainmentin kehittämät videopelit
Timo Karjalainen

Timo P. Karjalainen (8. helmikuuta 1961 Valtimo – 13. heinäkuuta 2018 Joensuu) oli suomalainen metsänhoitaja ja metsäntutkija, joka toimi vuodesta 2002 lähtien pääosin Metsäntutkimuslaitoksen (sittemmin Luonnonvarakeskuksen, Luke) ja pieneltä osin Joensuun yliopiston (sittemmin Itä-Suomen yliopiston) kansainvälisen metsätalouden tutkimusprofessorina. Hänen tutkimusalueenaan oli erityisesti Venäjän ja itäisen Euroopan siirtymätalouksien metsätalous. Karjalainen kirjoitti ylioppilaaksi Valtimon lukiosta 1980. Hän opiskeli Joensuun yliopistossa, josta valmistui metsänhoitajaksi 1990 (MMM), lisensiaatiksi 1994 (MML) ja tohtoriksi (MMT) 1996. Hänen englanninkielinen artikkeliväitöskirjansa (1996) oli otsikoitu Dynamics of the carbon flow through forest ecosystem and the potential of carbon sequestration in forests and wood products in Finland. ==Lähteet== ==Aiheesta muualla== *Timo Karjalaisen julkaisupofiili Google Scholarissa (google.com) Luokka:Suomalaiset professorit Luokka:Itä-Suomen yliopiston professorit Luokka:Suomalaiset metsätieteilijät Luokka:Vuonna 1961 syntyneet Luokka:Vuonna 2018 kuolleet
Wallace Langham

Wallace Langham (s. 11. maaliskuuta 1965 Fort Worth, Texas) on yhdysvaltalainen näyttelijä, joka tunnetaan muun muassa Kirbyn roolista draamakomediassa Little Miss Sunshine sekä laboratorioteknikko David Hodgesin roolista tv-sarjassa C.S.I. Langham näytteli rooliaan kaikkiaan 247 jaksossa vuosina 2003–2015. Hän on myös esiintynyt vierailevana tähtenä muun muassa tv- sarjoissa Kova laki: Erikoisyksikkö ja Greyn anatomia. Langham on kotoisin Fort Worthin kaupungista, Texasin osavaltiosta. Hän on ollut kolmesti aviossa ja hänellä on kaksi aikuista lasta ensimmäisestä avioliitostaan Laura Langhamin kanssa.https://www.imdb.com/name/nm0005120/?ref_=nv_sr_3 == Lähteet == Luokka:yhdysvaltalaiset televisionäyttelijät Luokka:yhdysvaltalaiset elokuvanäyttelijät Luokka:Vuonna 1965 syntyneet Luokka:Elävät henkilöt
Eve of Destruction

Eve of Destruction voi viitata: *Eve of Destruction, Barry McGuiren vuoden 1965 albumi **”Eve of Destruction”, albumin nimikkokappale ja vuoden 1965 protestilaulu *Eve of Destruction, Johnny Thundersin vuoden 2004 livealbumi *Eve of Destruction, vuoden 2013 minisarja *X-Men: Eve of Destruction, vuoden 2001 sarjakuva *Test Drive: Eve of Destruction, vuoden 2004 ajopeli *Eve of Destruction, S. J. Dayn fantasiaromaani *”Eve of Destruction”, The Screaming Jetsin kappale heidän vuoden 1997 albumiltaan World Gone Crazy
Eve of Destruction (Barry McGuiren albumi)

Eve of Destruction on yhdysvaltalaisen folkmuusikon Barry McGuiren vuonna 1965 julkaistu studioalbumi. Albumi sisältää McGuiren suurimman hittikappaleen ”Eve of Destruction”. Se sisältää myös McGuiren coverversioita useiden eri artistien kappaleista, muun muassa Bob Dylanin, Tom Jonesin ja Sylvia Frickerin. Eve of Destruction sijoittui Billboard 200 -albumilistan sijalle 37. ja oli listalla yhteensä 21 viikkoa. ==Kappaleet== # Eve of Destruction – 3.38 # She Belongs to Me – 2.47 # You Never Had It So Good – 3.06 # Sloop John B – 3.04 # Baby Blue – 3.16 # Sins of a Family – 3.01 # Try to Remember – 3.23 # Mr Man on the Street - Act One # You Were on My Mind – 2.32 # Ain’t No Way I’m Gonna Change My Mind – 2.30 # What’s Exactly’s the Matter with Me – 2.32 # Why Not Stop and Dig It While You Can – 2.15 ==Arvostelut== * AllMusic: ==Lähteet== Luokka:Barry McGuiren albumit Luokka:Vuoden 1965 albumit
Eve of Destruction (kappale)

Eve of Destruction on P. F. Sloanin tekemä protestilaulu. Se on toinen hänen kahdesta tunnetuimmasta kappaleestaan. Sloan teki kappaleen 19-vuotiaana vuonna 1964. Heinäkuun 26. päivänä vuonna 1964 julkaistussa kappaleessa luetellaan yhteiskunnallisia epäkohtia ja varoitetaan ydintuhosta, jos muutos ei tule pian. Barry McGuire levytti kappaleen vuonna 1965, ja se nousi Yhdysvaltojen musiikkilistojen kärkeen muutamassa viikossa. Monet radioasemat Yhdysvalloissa laittoivat kappaleen soittokieltoon.Shelton s. 381. == Lähteet == Luokka:Yhdysvaltalaiset musiikkikappaleet Luokka:Sodanvastaiset laulut Luokka:Vuoden 1964 kappaleet Luokka:Billboard Hot 100 -listan ykköset Luokka:Protestilaulut
Shadows of Mordor

Shadows of Mordor (myös nimellä Shadows of Mordor: Game Two of Lord of the Rings) on Beam Softwaren kehittämä ja Melbourne Housen julkaisema seikkailupeli, joka perustuu J. R. R. Tolkienin kirjaan Taru sormusten herrasta: Kaksi tornia. Peli on julkaistu vuonna Amstrad CPC:lle, Apple II:lle, Commodore 64:lle, DOS:lle, Macintoshille ja ZX Spectrumille. Peli on seuraaja pelille Lord of the Rings: Game One. == Vastaanotto == Peli sai Computer Gamer -lehden arvostelussa arvosanan 64/100. == Katso myös == * The Hobbit == Lähteet == == Aiheesta muualla == * * Luokka:Vuoden 1987 videopelit Luokka:Amstrad CPC -pelit Luokka:Apple II -pelit Luokka:Commodore 64 -pelit Luokka:MS-DOS-pelit Luokka:Mac OS -pelit Luokka:ZX Spectrum -pelit Luokka:Tekstiseikkailupelit Luokka:Taru sormusten herrasta -videopelit
Antti Yrjönpoika Lyttraeus

Antti (Anders) Yrjönpoika Lyttraeus tai Lythraeus (k. 1678) oli suomalainen juristi, valtiopäivämies ja Uudenkaarlepyyn ja Oulun pormestari. Yrjö Kotivuori, Ylioppilasmatrikkeli 1640–1852: Anders Lythraeus. Verkkojulkaisu 2005. Luettu 12.1.2019. Lyttraeuksen vanhemmat olivat Oulun pormestarina 1619–1632 toiminut Jöran Andersson Lyttraeus (Lütter) (k.1633) ja hänen toinen puolisonsa Brita Mattsdotter (Granberg). Hän pääsi ylioppilaaksi Uppsalassa 1637 ja oli auskultanttina Turun hovioikeudessa 1640. Lyttraeus oli Käkisalmen läänin lainlukijana 1643–1647, Uudenkaarlepyyn pormestarina 1648–1653 ja Kemin vapaaherrakunnan vuokraajana 1654. Hänestä tuli Oulun vt. pormestari 1657 ja Oulun vakinaisena pormestarina hän oli vuodesta 1662 aina siihen saakka kunnes hänet erotettiin virasta 1676. Valtiopäivämiehenä Lyttraeus oli 1664, 1668 ja 1672. Antti Lyttraeus oli naimisissa ensimmäisen kerran Karin Köniksdotterin (kuollut luultavasti 1662) kanssa ja toisen kerran Märta Johansdotter Hogstadiuksen (k. 1710) kanssa tämän ensimmäisessä avioliitossa. == Lähteet == Luokka:Suomalaiset juristit Luokka:Oulun pormestarit ja kaupunginjohtajat Luokka:1600-luvulla syntyneet Luokka:Vuonna 1678 kuolleet
Marko Sipilä

Marko Sipilä (s. 1980 Kypros) on suomalainen kirjailija, jonka pseudohistoriallinen esikoisteos Seppä julkaistiin keväällä 2018. == Teokset == *Seppä (Reuna Kustannus 2018) Luokka:Vuonna 1980 syntyneet Luokka:Elävät henkilöt Luokka:Suomalaiset kirjailijat
Arvo Wirta

Arvo Aleksander Wirta (28. helmikuuta 1895 Turku Kuka kukin on (Aikalaiskirja) 1954, s. 983 (Viitattu 12.1.2019) – 25. joulukuuta 1958 Helsinki) oli suomalainen komentaja, joka toimi muun muassa Merisotakoulun johtajana ja panssarilaivojen päällikkönä sekä myöhemmin liike-elämän palveluksessa. ==Elämä== Arvo Wirran vanhemmat olivat seppä Heikki Wirta ja Mathilda Stenman ja puoliso vuodesta 1924 Alice Singhild Holm. Wirta tuli ylioppilaaksi 1914 ja valmistui Merikadettikoulusta 1924, Ruotsin merisotakorkeakoulussa hän opiskeli 1924–1925 ja 1926–1927 sekä suoritti Englannissa tykistö- ja viestikurssin 1930. Diplomimerikapteeni Wirta palveli Ruotsin laivastossa 1925 ja Englannin kotilaivastossa 1930. Suomen merivoimissa hän oli laivaston tykkiveneen nuorempi upseeri ja päällikkö 1919–1924, laivaston esikunnan operatiivisen osaston päällikkö 1925, lippukapteeni 1926, rannikkolaivaston päällikkö 1927–1930 ja yleisesikunnan toimistopseeri 1930–1932. Panssarilaiva Väinämöisen päällikkö hän oli 1932–1933 ja panssarilaiva Ilmarisen sekä panssarivenelaivueen päällikkö 1933–1935. Wirta toimi Merisotakoulun johtajana 1935–1936 ja Kadettikoulun opettaja hän oli 1922–1927. Puolustusvoimien uransa jälkeen Wirta oli Mercantilen palveluksessa myyntipäällikkönä.Kuka kukin oli (Viitattu 12.1.2019)60-vuotiaita. Helsingin Sanomat, 28.2.1955, s. 3. Wirta ylennettiin reservin vänrikiksi 1919, reservin luutnantiksi 1921, merivoimien luutnantiksi 1922, kapteeniluutnantiksi 1925, komentajakapteeniksi 1927 ja komentajaksi 1932. Hän oli meripuolustuksen kunniatuomioistuimen puheenjohtaja 1928–1929. ==Lähteet== Luokka:Suomen merivoimien komentajat Luokka:Suomalaiset upseerit Luokka:Suomalaiset yritysjohtajat Luokka:Suomalaiset merikapteenit Luokka:Vuonna 1895 syntyneet Luokka:Vuonna 1958 kuolleet
Fredrik Sacklén

Fredrik Adam Sacklén (10. heinäkuuta 1789 Perniö – 6. heinäkuuta 1866 Tampere) oli suomalainen juristi ja Tampereen pormestari. Yrjö Kotivuori, Ylioppilasmatrikkeli 1640–1852: Fredrik Adam Sacklén. Verkkojulkaisu 2005. Luettu 12.1.2019.Pyynikin kirkkopuisto : Tampereen ensimmäinen pormestari Fredrik Adam Sacklen 1789 – 26.7.1866 Sacklénin vanhemmat olivat Hämeenkyrön kirkkoherra Fredrik Sacklén (1756-1830) ja Susanna Melander. Hän kävi Porin triviaalikoulua ja pääsi ylioppilaaksi Turussa 1807. Hän suoritti tuomarintutkinnon 1813 ja oli Turun hovioikeuden auskultanttina samana vuonna. Varatuomarin arvon Sacklén sai 1819. Sacklén oli Turun hovioikeuden ylimääräisenä notaarina vuodesta 1817 ja Tampereen vt. järjestysmiehenä vuodesta 1827 sekä vakinaisena järjestysmiehenä vuodesta 1828. Tampereen pormestarina hän oli vuodesta 1830 alkaen sen jälkeen kun Tampereen kaupunginoikeudelle annettiin nimi raastuvanoikeus ja maistraatti sekä kaupungin järjestysmiehelle annettiin pormestarin nimi. Sacklén jäi virkavapaalle 1861 ja sen jälkeen Fredrik Vilhelm Procopé hoiti virkaatekevänä pormestarin virkaa aina vuoteen 1867 saakka jolloin hänestä tuli vakinainen pormestari. Tampereen kaupunki. Muisto Sen Satavuotis-Juhlastansa Lokakuun 1. päivänä 1879, kirj. Karl Otto Johan Blåfield ja Henrik August Reinholm, luku Kaupungin asento (Project Gutenberg) Fredrik Sacklén kuoli heinäkuussa 1866. Hänet on haudattu Pyynikin kirkkopuistoon. Fredrik Sacklén oli naimisissa vuodesta 1832 Maria Sofia Lavénin (1814–1864) kanssa. Heidän poikansa oli lääketieteen lisensiaatti Karl Wilhelm Sacklén (1841-1877). Sacklénin tytär Gustava Paulina Sacklén oli naimisissa apteekkari Edvard Granbergin kanssa.Pyynikin kirkkopuisto : Apteekkari Granbergin kolme poikaa == Lähteet == Luokka:Suomalaiset juristit Luokka:Tampereen pormestarit Luokka:Vuonna 1789 syntyneet Luokka:Vuonna 1866 kuolleet
Kauno Wirtanen

Kauno Kaarlo Rafael Wirtanen (Virtanen) (25. huhtikuuta 1903 Helsinki Kuka kukin on (Aikalaiskirja) 1954, s. 986 (Viitattu 12.1.2019) – 29. joulukuuta 1974Hietaniemen vanha hautausmaa, Helsinki (Viitattu 12.1.2019))) oli suomalainen pianisti ja musiikkipedagogi. Kauno Wirtasen vanhemmat olivat lakiasioitsija Kaarlo Virtanen ja Ida Tiainen ja puoliso vuodesta 1935 Signe Kristina Salvén. Wirtanen kävi viisi luokkaa lyseota ja valmistui Helsingin musiikkiopistosta 1924. Musiikkia hän opiskeli myös Pariisissa vuosien 1925 ja 1931 aikana, saaden diplomin Schola cantorum -musiikkikorkeakoulusta 1926, ja Wienissä 1932. Pariisissa hän opiskeli myös itämaisia kieliä 1928–1929. Wirtanen toimi Helsingin konservatorion pianonsoiton opettajana vuodesta 1931, Sivistysjärjestöjen kansankonservatoriossa hän opetti 1931–1944. Wirtanen oli myös esiintyvä taiteilija, joka antoi useita konsertteja ja toimi solistina sekä kotimaassa että ulkomailla.Kauno Wirtanen 60-vuotias. Helsingin Sanomat, 25.4.1963, s. 20. ==Lähteet== Luokka:Suomalaiset pianistit Luokka:Suomalaiset musiikkipedagogit Luokka:Vuonna 1903 syntyneet Luokka:Vuonna 1974 kuolleet
Ernst Fredrik Tihlman

Ernst Fredrik Tihlman (13. tammikuuta 1765 Huittinen – 19. elokuuta 1844 Koivulahti) oli suomalainen kapteeni, postimestari ja Tampereen pormestari. Kari Aronpuro : Galleria - henkilökuvia Tampereen historiasta : Ernst Fredrik Tihlman. Luettu 12.1.2019. Esa Hakalan Musiikkia muun muassa.blogi 11.2.2014 Tihlmanin isä oli Porin jalkaväkirykmentin Everstiluutnantin komppaniassa palvellut majuri Ernst Fredrik Tihlman. Hän vietti lapsuutensa Huittisten Karhiniemen kylässä Untossa komppanian luutnantin virkatalossa. Hänet merkittiin jo kaksivuotiaana vapaaehtoisena Porin jalkaväkirykmentin rulliin ja hänestä tuli kersantti 1772, tykistön kadetti 1775 ja vänrikki 1782. Navigaatiotutkinnon Tihlman suoritti 1784. Hän palveli Porin jalkaväkirykmentin Vesilahden komppaniassa ensimmäisenä adjutanttina 1780-luvulla. Tihlman osallistui Kustaa III:n sotaan luutnanttina. Hän oli mukana Anjalan liitossa ja tuomittiin sen vuoksi kuolemaan mutta armahdettiin sitten. Armeijan palveluksesta hän erosi kapteenina 1808. Tampereen postimestarina Tihlman oli 1803–1804 ja uudelleen Suomen sodan jälkeen. Hän oli Suomen koskenperkaustoimikunnan sotilaskomennuskuntien työpäällikkönä Kyrösjärven vesistön perkaustöissä 1803–1806. Tihlman johti 1817–1821 tehtyjä Tammerkosken perkaustöitä. Tihlmanista tuli Tampereen kaupungin järjestysmies 1802 ja häntä alettiin nimittää pormestariksi vuodesta 1805 alkaen sen jälkeen kun Tampereelle oli perustettu kaupunginoikeus. Tihlman oli vuonna 1809 Tampereen kaupungin edustajana Porvoon valtiopäivillä. Tihlman erotettiin pormestarin virasta 1827 sen jälkeen kun Suomen kenraalikuvernööri oli tarkastusmatkallaan valittanut siitä että kaupunginarkistoa säilytettiin postikonttorissa ja kaupungista puuttui asianmukainen kaupunginvankila. Tihlman oli sitten Hämeenlinnan postimestarina vuodesta 1828 tehtävinään valvoa postinkuljettajia ja postitalonpoikia. Tihlman oli naimisissa vuodesta 1793 lääninrovasti Erik Castrénin tyttären Catharina Christina Castrénin (1772–1852) kanssa. Heillä oli kuusi tytärtä. == Lähteet == Luokka:Suomalaiset upseerit Luokka:Tampereen pormestarit Luokka: Suomen suuriruhtinaskunnan porvarissäädyn valtiopäivämiehet Luokka: Porvoon valtiopäivät Luokka:Vuonna 1765 syntyneet Luokka:Vuonna 1844 kuolleet
Tehtaanmäki (Kerava)

Tehtaanmäki on Keravalla Uudenmaan maakunnassa sijainnut työntekijöiden asuntola. Sen rakennutti Tampereen pankki uuden Nokian kumitehtaan työntekijöiden asuntolaksi. Vuonna 2000 Tampere luovutti entisen ränsistyneen asuntolan pihan Keravan kaupungille. Vuonna 2010 Tehtaanmäki uudistettiin ja se palasi uutena vuokra-asuntopihana. Vuonna 2017 tuntematon henkilö poltti suuren huvilan. Tehtaanmäen aikaan myös mm Saviolle syssättiin rautatieseisake, Elannon kauppa, Savion koulu. Myös Virpitielle lisättiin asuntoja. ==Aiheesta muualla== * Luokka:Savio Luokka:Keravan rakennukset ja rakennelmat
Valkeisjärvi (Keuruu)

Valkeisjärvi on Keski-Suomessa Keuruulla Roosinpohjan lähellä sijaitseva järvi. == Maantietoa == Järven pinta-ala on 1,8 hehtaaria. Se on 200 metriä pitkä ja 150 metriä leveä. Siinä ei ole kartan mukaan saaria. Järven rantaviivan pituus on 500 metriä. == Vesistösuhteet == Järvi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Keurusselän alueella (35.62), jonka Kareispuron valuma-alueeseen (35.629) järvi kuuluu. Järven vedenpinnan korkeus on 145,9 metriä mpy. == Lähteet == Luokka:Kareispuron valuma-alue Luokka:Keuruun järvet
Kotajärvi

Kotajärvi voi tarkoittaa seuraavia: == Kyliä == * Kotajärvi, kylä Suojärvellä == Järviä == * Kotajärvi, järvi Heinolan kirkonkylässä * Kotajärvi, järvi Heinolan Marjoniemessä * Kotajärvi, järvi Hollolassa * Kotajärvi, järvi Jämsän Kertessä * Kotajärvi, järvi Jämsän Sydänmaalla * Kotajärvi, järvi Kangasniemellä * Kotajärvi, järvi Karstulassa * Kotajärvi, järvi Kemijärvellä * Kotajärvi, järvi Kuhmoisten Kotakoskella * Kotajärvi, järvi Kuhmoisten Pirttikulmalla * Kotajärvi, järvi Lemillä * Kotajärvi, järvi Multialla * Kotajärvi, järvi Padasjoella * Kotajärvi, järvi Pellossa * Kotajärvi, järvi Porin Laviassa * Kotajärvi, järvi Posiolla Koutajoen vesistöalueella * Kotajärvi, järvi Pälkäneellä * Kotajärvi, järvi Saarijärvellä * Kotajärvi, järvi Sastamalassa * Kotajärvi, järvi Ulvilassa * Kotajärvi, järvi Virtain Koivujärvenkylässä * Kotajärvi, järvi Virtain Koskenperällä * Kotajärvi, järvi Ylöjärvellä * Alainen Kotajärvi, lampi Jyväskylässä * Yläinen Kotajärvi, lampi Jyväskylässä * Alinen Kotajärvi, järvi Ikaalisissa * Alinen Kotajärvi, järvi Ruovedellä * Ylinen Kotajärvi, järvi Ikaalisissa * Ylinen Kotajärvi, järvi Ruovedellä * Iso Kotajärvi, järvi Jämsässä * Iso Kotajärvi, järvi Kinnulassa * Iso Kotajärvi, järvi Padasjoella * Iso Kotajärvi, järvi Pihtiputaalla * Iso Kotajärvi, järvi Reisjärvellä * Iso Kotajärvi, järvi Virroilla * Iso Kotajärvi, järvi Suojärvellä * Pieni Kotajärvi, järvi Haapajärvellä * Pieni Kotajärvi, järvi Jämsässä * Pieni Kotajärvi, järvi Kinnulassa * Pieni Kotajärvi, järvi Reisjärvellä * Pieni Kotajärvi, järvi Ruokolahdella * Pieni Kotajärvi, järvi Suojärvellä Venäjällä * Pitkä Kotajärvi, järvi Padasjoella * Matala Kotajärvi, järvi Jyväskylän Kalliokylässä * Syvä Kotajärvi, järvi Jyväskylän Kalliokylässä * Ympyriäinen Kotajärvi, järvi Padasjoella == Henkilöitä == * Jesper Kotajärvi (s. 2007), suomalainen jääkiekkoilija. Luokka:Järvien täsmennyssivut
Polychrome

__NOTOC__ Polychrome on brittiläisen elektronista musiikkia tuottavan duo Koan Soundin ensimmäinen studioalbumi, jonka julkaisi duon perustama levy-yhtiö Soshin Records 7. joulukuuta 2018. Albumilta on julkaistu yksi single, "Virtual Light" joka ilmestyi joulukuussa. Jäsenet pyrkivät siihen, että albumin kappaleita pystyisi soittamaan kokonaisina live-esityksissä.Dave Jenkins: KOAN Sound reveal debut album Polychrome UKF (2. marraskuuta 2018) Duon edellisen vuonna 2015 julkaistun extended play Forgotten Myths:in julkaisun jälkeen yhtye päätti pitää vuoden tauon keikkailusta, että he pystyisivät keskittymään esikoisalbumiin. Tauko venyi jäsenten kokemien mielenterveysongelmien takia.Lisa Kocay: KOAN Sound On Their 'Polychrome' Album, Their First Release In Three Years Forbes (7. joulukuuta 2018) == Kappaleet == # # # # # # # # # # # == Lähteet == Luokka:Vuoden 2018 albumit Luokka:Brittiläiset elektronisen musiikin albumit
Johan Henrik Långhjelm

Johan Henrik Långhjelm (1748 Virrat – 23. joulukuuta 1831 Virrat) oli suomalainen apteekkari joka perusti ensimmäisen apteekin Tampereelle vuonna 1800. Rafael Olinin GeneaNet-sivusto : Johan Henrik Långhjelm Långhjelmin vanhemmat olivat Virtain kappalainen Johan Georg Långhjelm (1722–1782) ja Susanna Gertrud Allenius (1726–1804).Yrjö Kotivuori, Ylioppilasmatrikkeli 1640–1852: Johan Georg Långhjelm. Verkkojulkaisu 2005. Luettu 12.1.2019. Kuopiossa aiemmin apteekkarina toimineelle Långhjelmille myönnettiin vuonna 1800 Tampereen ensimmäinen apteekkilupa, siihen asti lähin apteekki oli ollut Hämeenlinnassa. Långhjelmin apteekki sijaitsi Tampereen vanhan kirkon pohjoispuolella olleella tontilla Tampereen ensimmäisessä kaksikerroksisessa talossa. Hänellä oli noin hehtaarin suuruinen puutarha lääkekasvien viljelyä varten nykyisen Vanhan kirjastotalon paikalla. Puutarhasta muodostui myöhemmin Tampereen ensimmäinen puisto ja tämän puutarhan mukaan on saanut nimensä Tampereen Puutarhakatu. Långhjelmin perustama apteekki toimii nykyisin nimellä Tampereen Ensimmäinen apteekki ja se on Tampereen vanhin edelleen toimiva yritys.Tampereen Ensimmäinen apteekki - Tampereen vanhin toimiva yritysTampereen tarinoita – nykyisyydestä ja menneisyydestä 10.4.2008 : Kirjastonpuisto saa uuden ilmeen Länghjelm oli naimisissa vuodesta 1779 Maria Elisabet Tuderuksen (1761–1798) kanssa. Heidän poikansa Johan Georg Långhjelm (1786–1820) toimi myös apteekkarina Tampereella 1813–1820.Yrjö Kotivuori, Ylioppilasmatrikkeli 1640–1852: Johan Georg Långhjelm. Verkkojulkaisu 2005. Luettu 12.1.2019. == Lähteet == == Aiheesta muualla == * Kari Aronpuro : Galleria - henkilökuvia Tampereen historiasta : Johan Henrik Långhjelm * Kalle Luoto : Apteekkarin puutarhassa, Museokello 32/2012 (issuu.com) Luokka:Suomalaiset apteekkarit Luokka:Vuonna 1748 syntyneet Luokka:Vuonna 1831 kuolleet
Kaijanlampi

Kaijanlampi voi tarkoittaa seuraavia: * Kaijanlampi, lampi Joutsassa * Kaijanlampi, järvi Jyväskylässä * Kaijanlampi, lampi Kangasniemellä * Kaijanlampi, lampi Keuruulla ja Mänttä-Vilppulassa * Kaijanlampi, lampi Mikkelin Harjumaalla * Kaijanlampi, lampi Multialla * Kaijanlampi, lampi Mäntyharjun Turkinkylässä * Kaijanlampi, lampi Mäntyharjun Uusikorvella * Kaijanlampi, lampi Pertunmaan Koirakivellä * Kaijanlampi, lampi Pertunmaan Ruorasmäellä * Kaijanlampi, lampi Petäjävedellä * Kaijanlampi, lampi Soinissa * Kaijanlampi, lampi Viitasaarella * Ala-Kaijanlampi, lampi Karstulassa * Ylä- Kaijanlampi, lampi Karstulassa. Luokka:Järvien täsmennyssivut
Working Class Woman

__NOTOC__ Working Class Woman on kanadalaisen elektronista musiikkia tuottavan artisti Marie Davidsonin neljäs studioalbumi, jonka julkaisi Ninja Tune 5. lokakuuta 2018. Albumi sai positiivsta palautetta kriitikoilta.Discogs:Marie Davidson - Working Class Woman == Kappaleet == # # # # # # # # # # == Palaute == * Pitchfork: 7.8/10Sophie Kemp: Working Class Woman -levyarvostelu Pitchfork (10. lokakuuta 2018) * Resident Advisor: 4.0/5Matt McDermott: Marie Davidson - Working Class Woman Resident Advisor (17. lokakuuta 2018) * The Guardian: Laura Snapes: [Marie Davidson: Working Class Woman review – tormented techno subverted by humour] The Guardian (5. lokakuuta 2018) == Lähteet == Luokka:Vuoden 2018 albumit Luokka:Kanadalaiset elektronisen musiikin albumit
Neliulotteinen tulostus

Neliulotteinen tulostus tai 4D-tulostus on kolmiulotteiseen tulostukseen perustuva tekniikka, jossa valmistettu esine muuttaa muotoaan esimerkiksi ajan kuluessa tai olosuhteiden muuttuessa. == Lähteet == Luokka:Tietokoneavusteinen suunnittelu Luokka:Suunnittelu ja innovaatio Luokka:Tulostaminen
Pedro Fernández de Quirós

Pedro Fernández de Quirós (1565 Évora, Portugali–1614 Panama) oli portugalilainen tutkimusmatkailija. Vuoden 1606 tutkimusmatkallaan Tyynellämerellä hän löysi nykyisen Vanuatun pääsaaren Espiritu Santon, jonka hän luuli kuuluvan laajempaan eteläiseen mantereeseen, jota hän kutsui nimellä "Australia del Espiritu Santo". == Lähteet == * === Viitteet === Luokka:Vuonna 1565 syntyneet Luokka:Vuonna 1614 kuolleet Luokka:Portugalilaiset tutkimusmatkailijat
Lapinjärvi (täsmennyssivu)

Lapinjärvi voi tarkoittaa seuraavia: * Lapinjärvi, kunta Itä-Uudellamaalla ;järviä, Suomessa: * Lapinjärvi, järvi Hämeenlinnassa * Lapinjärvi, järvi Jyväskylässä * Lapinjärvi, järvi Jämsässä * Lapinjärvi, järvi Karstulassa * Lapinjärvi, järvi Keuruulla * Lapinjärvi, järvi Kinnulassa * Lapinjärvi, järvi Lapinjärvellä * Lapinjärvi, järvi Laukaassa ja Toivakassa * Lapinjärvi, järvi Rautavaaralla * Lapinjärvi, järvi Ruokolahdella * Lapinjärvi, järvi Tervossa ja Kuopiossa * Lapinjärvi, järvi Viitasaarella * Lapinjärvi, järvi Äänekosken Konginkankaalla ;järviä, muualla: * Lapinjärvi, järvi Haaparannalla. * Lapinjärvi, järvi Venäjän Karjalassa. Luokka:Järvien täsmennyssivut
Aitolehtikuoriaiset

Aitolehtikuoriaiset (Chrysomela) on lehtikuoriaisten (Chrysomelidae) heimoon kuuluva kovakuoriaissuku. Sukuun kuuluu maailmanlaajuisesti ainakin 18 lajia.University of Michigan, Animal Diversity Web (ADW): Chrysomela == Suvun lajeja == *Chrysomela cuprea *Lapinlehtikuoriainen (Chrysomela lapponica) *Pajunlehtikuoriainen (Chrysomela collaris) *Täplälehtikuoriainen (Chrysomela vigintipunctata) *Haavanlehtikuoriainen (Chrysomela populi) *Rusolehtikuoriainen (Chrysomela tremula) *Chrysomela saliceti ==Lähteet== == Aiheesta muualla == *Laji.fi: Aitolehtikuoriaiset (Chrysomela) *ITIS: Chrysomela *Bug Guide: Genus Chrysomela *Bug Guide: Genus Chrysomela kuvia *Pherobase: Semiochemicals of Genus Chrysomela Luokka:Lehtikuoriaiset
Kotalampi

Kotalampi voi tarkoittaa seuraavia: * Kotalampi, lampi Hartolan Vehkalahdella * Kotalampi, lampi Heinolassa * Kotalampi, lampi Hirvensalmella * Kotalampi, lampi Jyväskylän Keltinmäessä * Kotalampi, lampi Jyväskylän Varrasperällä * Kotalampi, järvi Kannonkoskella * Kotalampi, lampi Keuruulla * Kotalampi, lampi Kihniössä * Kotalampi, lampi Konnevedellä * Kotalampi, lampi Laukaassa * Kotalampi, lampi Lemillä * Kotalampi, lampi Mäntyharjussa * Kotalampi, lampi Pertunmaan Kuhajärvellä * Kotalampi, lampi Pertunmaan Laukkalassa * Kotalampi, järvi Pihtiputaalla * Kotalampi, lampi Saarijärvellä * Kotalampi, järvi Viitasaarella * Kotalampi, lampi Ähtärissä. Luokka:Järvien täsmennyssivut
Full of Love – pakomatka pakastimesta

Full of Love – pakomatka pakastimesta on Iina Terhon vuonna 2018 valmistunut dokumenttielokuva. Se kertoo burleskin harrastamisesta. Omakohtaisessa elokuvassa Terho kuvaa prosessia joka johtaa oman kehon hyväksymiseen ja häpeän taltuttamiseen. == Lähteet == Luokka:Vuoden 2018 suomalaiset elokuvat Luokka:Suomalaiset dokumenttielokuvat
It Came from the Desert (elokuva)

It Came from the Desert on Marko Mäkilaakson ohjaama elokuva, joka valmistui vuonna 2018. Sen pääosissa nähdään Harry Lister Smith, Alex Mills ja Vanessa Grasse. Elokuva perustuu Cinemawaren Amiga-peliin It Came from the Desert, ja sen tyyli muistuttaa 1980- ja 1990-luvun toimintakomedioita. == Lähteet == == Aiheesta muualla == * It Came From the Desert (2018) - Official Trailer (Youtube) * https://www.episodi.fi/elokuvat/it-came-from-the-desert/ Luokka:Vuoden 2018 suomalaiset elokuvat
Mauri Mönkkönen

Mauri Mönkkönen (s. 1953Syntymävuosi Fennicasta.) on suomalainen Lieksassa asuva paikallishistoriantutkija.Suomen Kotiseutuliitto : Kirjamakasiini > Esittelyt ja arvostelut 2013 > Karhujen ja kalmosaarten mailta == Teoksia == * Pielisjärven liikenteen kehitys autonomian ajan loppupuolella. Suomen historian pro gradu -työ. Jyväskylän yliopisto 1978 * Vanhan-Ruoveden historia 3, 2, Multian historia 1866-1975. Multian kunta - Multian seurakunta, Multia 1983 * Vanhan-Ruoveden historia 3, 4, 1, Vilppulan ja Pohjaslahden historia 1866-1918 : nälkävuosista kapinaan. Vilppulan kunta - Vilppulan seurakuntayhtymä, Vilppula 1988 * Vanhan-Ruoveden historia 3, 4, 2, Vilppulan ja Pohjaslahden historia 1918-1980 : kapinasta suursahaan. Vilppulan kunta - Vilppulan seurakuntayhtymä, Vilppula 1988 * Vanhan-Ruoveden historia 3, 8, 1, Mäntän historia 1860-1947. Mäntän kaupunki - Mäntän seurakunta, Mänttä 1992 * Kuopion historia 7, Kuopion pitäjän, Kuopion maalaiskunnan ja Riistaveden historia ; julkaisija Kuopion kaupunki. Kustannuskiila, Kuopio 1996 * Vanhan Ruoveden historia 3, 8, 2, Mäntän historia 1948-1992'. Mäntän kaupunki - Mäntän seurakunta, Mänttä 1998 * Virroilta ja vaaroilta : Enon kulttuuriympäristöohjelma ; toimituskunta Jukka Haltilahti ym. ; kuvat Mauri Mönkkönen. Rakennusperintö kunniaan Pohjois-Karjalassa -projekti. Pohjois- Karjalan ympäristökeskus, Joensuu - Enon kunta, Eno 2003 * Enon apteekki : itsenäistä apteekkitoimintaa 90 vuoden ajan Kaltimonkosken tuntumassa. Pirkko Surakka, Kontiolahti 2005 * Kylä taivalten takana : Nurmeksen Mujejärven vaiheet ; kirjoittanut ja toimittanut Mauri Mönkkönen. Mujejärven kyläyhdistys, Nurmes 2007 * Karhujen ja kalmosaarten mailta : Saloseudun vanhimmat tarinat, niiden todellisuus ja maailmankuva. Mujejärven kylätoimikunta, Nurmes 2012 * Mujejärvi : kylä taivalten takana ; kirjoittanut ja toimittanut Mauri Mönkkönen. Mujejärven kylätoimikunta, Nurmes 2012 * Yli sillan yli rajan : Brahean Kriivareiden antologia 2017 ; toimittajat Pentti Stranius ja Mauri Mönkkönen ; valokuvat Inka Kivi-Stranius ; kirjoittajat Mauri Mönkkönen ym. Brahean Kriivarit ry, Lieksa 2017 == Toimituksia == * Pihtiputaan kirja 2. Jyväskylän yliopiston ylioppilaskunnan julkaisusarja 37. Pihtipudas-seura, Pihtipudas 2000 == Lähteet == Luokka:Suomalaiset historioitsijat Luokka:Vuonna 1953 syntyneet Luokka:Elävät henkilöt
Christian Mohn

Christian J. Mohn (20. huhtikuuta 1926 – 31. joulukuuta 2018 Oslo) oli norjalainen mäkihyppääjä. Hänen seuransa oli IL Heming. Mohn osallistui maailmanmestaruuskilpailuihin kaksi kertaa. Vuoden 1950 kilpailuissa hän sijoittui neljänneksi. Mohn toimi Norjan hiihtoliiton puheenjohtajana vuosina 1978–1980. == Lähteet == Luokka:Norjalaiset mäkihyppääjät Luokka:Norjalaiset urheiluvaikuttajat Luokka:Mäkihyppytuomarit Luokka:Vuonna 1926 syntyneet Luokka:Vuonna 2018 kuolleet
Lifou

Lifou on Ranskaan kuuluvan Uuden-Kaledonian Loyautésaarilla sijaitseva saari. Saaren pinta-ala on 1 207 km², ja asukasluku oli 9 275 vuoden 2014 väestönlaskennassa. == Lähteet == Luokka:Uuden-Kaledonian saaret
Maré

Maré on Ranskaan kuuluvan Uuden-Kaledonian Loyautésaarilla sijaitseva saari. Saaren pinta-ala on 642 km², ja asukasluku oli 5 648 vuoden 2014 väestönlaskennassa. == Lähteet == Luokka:Uuden-Kaledonian saaret
MDFMK

MDFMK oli industrial rock -yhtye, jonka perustivat entiset KMFDM-jäsenet Sascha Konietzko ja Tim Skold vuonna 1999. Myöhemmin Drill-yhtyeen Lucia Cifarelli liittyi ryhmään. KMFDM hajosi erimielisyyksien takia vuonna 1999, mutta Sascha Konietzko ja Skold jatkoivat musiikin tuottamista nimellä MDFMK. MDFMK-nimisen albumin yhtye julkaisi 28. maaliskuuta 2000. "Missing Time" -kappaletta käytettiin animaatioelokuvassa Heavy Metal 2000 ja sen soundtrackissä. Vuonna 2000 yhtyeen Yhdysvaltojen ja Kanadan kiertueella ryhmään kuului myös Zyclor-niminen suuri robottikitaristi. Vuonna 2003 Konietzko kertoi MK Magazinen haastattelussa heidän nauhoittaneen tarpeeksi materiaalia toista ("MDFMK #2") albumia varten, mutta tällä hetkelleä Universal Records omistaa niiden oikeudet. == Lähteet == == Aiheesta muualla == * Virallinen sivusto * MDFMK AllMusicissa * MDFMK BillBoardissa Luokka:Saksalaiset industrial-yhtyeet
Hugh Jack

Hugh Reid Jack (19. joulukuuta 1929 – 19. joulukuuta 2018) oli australialainen pituushyppääjä. Hänen seuransa oli Williamstown Athletic Club. Jack osallistui Melbournen olympialaisissa 1956 pituushyppyyn, mutta ei päässyt loppukilpailuun, kun hän sijoittui karsinnan 24:nneksi tuloksella 6,90 m. Australian-mestaruuskilpailuissa Jack voitti kultaa 1951 ja 1957, hopeaa 1954 ja 1955 sekä pronssia 1950. Jackin ennätys oli vuonna 1956 hypätty 7,37 m. Kilpailu-uran jälkeen Jack toimi valmentajana neljä vuosikymmentä. == Lähteet == Luokka:Australialaiset pituushyppääjät Luokka:Vuonna 1929 syntyneet Luokka:Vuonna 2018 kuolleet
Palo (albumi)

Palo on Kalmahin kahdeksas studioalbumi, joka julkaistiin 6. huhtikuuta 2018. Albumi on edeltäjiään aggressiivisempi teos. Se debytoi Suomen virallisen listan kolmannella sijalla sekä fyysisen albumilistan kärkipaikalla. Kappaleista ”Blood Ran Cold” ja ”Take Me Away” kuvattiin musiikkivideot. == Vastaanotto == Kaaoszine 8.5/10 Soundi Albumi sai erinomaisen vastaanoton. Kaaoszinen Jesse Kärkkäinen sanoi albumin olevan laadukas kokonaisuus mutta totesi myös, ettei kappalemateriaali ole kovinkaan ikimuistoista ja jäi kaipaamaan selkeitä hittikappaleita. Soundin Antti Luukkanen antoi albumille täydet viisi tähteä. Hän kutsui melodioita ”hauraan kauniiksi”, ja levyä toinen toistaan hienompia koukkuja pursuavaksi teokseksi. == Kappaleet == == Kokoonpano == * Pekka Kokko – laulu, rytmikitara * Antti Kokko – soolokitara, kuorolaulu * Timo Lehtinen – basso * Janne Kusmin – rummut * Veli-Matti Kananen – kosketinsoitin, kuorolaulu == Arvostelut == * Imperiumi: 9/10Levyarvostelu: Kalmah - Palo Viitattu 5.11.2021. * Kaaoszine: 8½/10Suoherran odotettu paluu – arviossa Kalmahin uutuusalbumi ”Palo” Viitattu 5.11.2021. * Soundi: Arvio: Kalmah teki viiden tähden metallilevyn – tämän parissa on ilo hukkua mustaan pyörteeseen Viitattu 5.11.2021. == Lähteet == == Aiheesta muualla == * * Luokka:Vuoden 2018 albumit Luokka:Kalmahin albumit
Sadbh

Sadbh tai Sadhbh on irlantilaisessa mytologiassa Finn mac Cumhaillin vaimo ja Oisínin äiti.Kerrigan 2016, s. 130-131 Eräänä päivänä Finn oli metsästämässä koiriensa kanssa. Koirat löysivät ja saartoivat pienen hirvenvasan, mutta kun Finn oli aikeissa tappaa sen, koirat estivät häntä. Hän otti sen sijaan säikähtäneen eläimen mukaan leiriinsä. Siellä vasa muuttui yhtäkkiä kauniiksi naiseksi. Nainen kertoi nimekseen Sadbh ja selitti, että Musta Druidi eli Fear Doirche oli muuttanut hänet hirvenvasaksi, koska hän oli kieltäytynyt makaamasta druidin kanssa. Oli ilmeisesti niin, että kunhan Sadbh oleskelisi Allenin kukkulalla, jossa Finnin henki oli voimakas, ei ilkeän druidin lumous tepsisi vaan Sadbh pysyisi ihmisen hahmossa. Sadbhista tuli Finnin vaimo ja he elivät onnellisina siihen saakka, kunnes Finnin oli lähdettävä linnoituksestaan kiireellisten sotatoimien vuoksi. Pian miestään ikävöivä Sadbh kuitenkin näki Finnin palaavan aiemmin kuin piti. Finn pyysi häntä tulemaan kanssaan kävellylle lähistölle. Mutta niin pian kuin Sadbh oli poistunut Dun of Allenin vaikutuspiiristä, hän muuttui taas hirvenvasaksi. Finn ei ollutkaan Finn, vaan valepuvussa ollut Fear Doirche. Kun oikea Finn palasi, hän etsi vaimoaan kuukausien ajan, mutta turhaan. Seitsemän vuotta myöhemmin Finn törmäsi Ben Bulbenin rinteillä alastomaan lapseen. Paikalliset asukkaat kertoivat hänelle, että olivat nähneet kauniin naarashirven huolehtineen pojasta lähimetsässä. Finn tajusi, että lapsi oli hänen poikansa ja nimesi tämän Oisíniksi, "pikku hirveksi" ja otti tämän mukaansa. Pojasta kasvoi sittemmin Fiannan mahtava soturi ja Irlannin merkittävin runoilija. ==Lähteet== *Kerrigan, Michael: Celtic legends: Heroes and warriors, myths and monsters. Amber Books Ltd 2016. ISBN 978-1-78274-331-6 === Viitteet === Luokka:Irlantilainen mytologia
Stop (liikennemerkki)

Stop-merkki (pakollinen pysäyttäminen) on liikennemerkki, jolla osoitetaan, että risteykseen tai tielle tuleva ajoneuvo on aina pysäytettävä pysäytysviivan kohdalle. Mikäli merkin kohdalla ei ole pysäytysviivaa, ajoneuvo on pysäytettävä välittömästi ennen risteävää tietä sellaiseen kohtaan, josta on mahdollisimman hyvä näkymä risteävälle tielle. Stop-merkki osoittaa myös, että ajoneuvon on väistettävä ajoneuvoja ja raitiovaunuja, jotka saapuvat risteykseen risteävältä tieltä tai etuajo-oikeutetulta suunnalta. Liikenneympyrässä merkillä osoitetaan, että liikenneympyrään tuleva ajoneuvo on pysäytettävä ja sen on väistettävä liikenneympyrää käyttäviä ajoneuvoja ja raitiovaunuja. Rautatien tasoristeyksessä merkillä osoitetaan, että ajoneuvo on ennen tasoristeyksen ylittämistä pysäytettävä merkin kohdalle. Stop-merkkiä käytetään usein kärkikolmion asemesta risteyksissä, jotka ovat tienkäyttäjälle haasteellisempia esimerkiksi huonon näkyvyyden taikka väistettävän liikenteen suuren määrän tai korkeiden ajonopeuksien takia. Vuosina 1957–1971 pakollista pysähtymistä tarkoittava liikennemerkki oli Suomessa niin sanottu ”musta käsi”, kahdeksankulmaisessa liikennemerkissä kärjellään oleva kolmio ja sen sisällä oleva musta kämmenen kuva. Kämmen mukaili liikennepoliisin käyttämää pysähtymistä tarkoittavaa käsimerkkiä. Old Finnish stop sign in Riihimäki.jpg|Vanhanaikainen suomalainen Stop-merkki Riihimäellä. Bilingualstopsign.jpg|Kaksikielinen stop-merkki Ottawassa, Kanadassa. Stop sign.jpg|Stop-merkki Israelissa. Stop Sign China 2.jpg|Stop- merkki Kiinassa. == Lähteet == *Stop-merkin tarkka tulkinta. Apu 31.5.2007 ===Viitteet=== == Aiheesta muualla == * Luokka:Liikennemerkit
Albert Wulff

Albert Erik Wulff (6. maaliskuuta 1866 Turku Aikalaiskirja 1934, s. 752 (Viitattu 12.1.2019) – 17. toukokuuta 1939Kuolleita. Helsingin Sanomat, 21.5.1939, s. 3.) oli suomalainen yli-insinööri, joka työskenteli varsinkin kanavien parissa, toimien muun muassa yli 20 vuotta Saimaan kanavan kanavapäällikkönä. Albert Wulffin vanhemmat olivat tehtailija Fredrik Wilhelm Wulff ja Carolina Elisabeth Edlund ja puoliso vuodesta 1896 Aina Winckelmann (k. 1933). Wulff valmistui tie- ja vesirakennusinsinööriksi 1889 ja teki opinto- ja tutkimusmatkoja useisiin Euroopan maihin. Hän toimi tie- ja vesirakennushallituksen insinöörinä 1889–1900, nuorempana insinöörinä 1900–1904 ja vanhempana insinöörinä vuodesta 1904 vuoteen 1913, jolloin hänestä tuli Saimaan kanavan kanavapäällikkö. Wulffin asemapaikkoja olivat Oulun, Tampereen ja Kuopion piirit ja Saimaan kanavapäällikkönä Viipuri. Pielisjoen kanavalaajennus- ja parannustöitä Wulff johti 1900–1902 ja Heinäveden reitillä kanavarakentamista 1902–1905. Hän oli Länsi-Hämeen vt. piiri-insinööri 1910–1912 ja osallistui useisiin alansa komiteoihin jäsenenä tai puheenjohtajana. Tie- ja vesirakennusyhdistyksen puheenjohtaja Wulff oli 1913–1916.70-vuotias. Kanavapäällikkö Albert Wulff. Helsingin Sanomat, 6.3.1936, s. 6. Yli-insinöörin arvonimen Wulff sai vuonna 1937, ensimmäisenä Suomessa. ==Lähteet== Luokka: Suomalaiset insinöörit Luokka: Suomalaiset virkamiehet Luokka:Vuonna 1866 syntyneet Luokka:Vuonna 1939 kuolleet
Kauko Röyhkä (yhtye)

Kauko Röyhkä on Kauko Röyhkän vuosina 1990–2007 toiminut yhtye. Yhtye muodostui Kaksi koiraa -albumin kiertueelle lokakuussa 1990 ja toimi aluksi nimellä Kauko Röyhkä Combo. == Yhtyeen historia == Yhtyeen ensimmäisessä kokoonpanossa olivat Röyhkän lisäksi Kaksi koiraa -levyllä soittaneet Timo Vikkula (kitara) ja Pekka Gröhn (basso) sekä levyn tuottanut Gabi Hakanen (rummut) ja sillä pasunistina vieraillut Mara Salminen (kitara ja kosketinsoittimet). Yhtye teki alkukesästä 1991 albumin Tyttöjen ystävä. Levyn nauhoitusten jälkeen Gröhn lähti liittyäkseen J. Karjalaisen yhtyeeseen, ja hänen tilalleen basistiksi tuli Ari Vaahtera.Nuottikirja, Kauko Röyhkä ja Timo Vikkula, Like 2004, s. 86. Pian myös Salminen jätti yhtyeen ja siirtyi tuottajaksi.Röyhkä, Kauko: Olen Messias. Valitut palat 1980–2012, s. 35 Gabi Hakanen siirtyi EMIn tuotantopäälliköksi alkuvuodesta 1992, ja hänen tilalleen yhtyeeseen liittyi Jimi Tenorin yhtyeessä soittanut rumpali Tero Kling. Kokoonpano Kauko Röyhkä, Timo Vikkula, Ari Vaahtera ja Tero Kling julkaisi 1993 kohutun Jumalan lahja -albumin. Yhtyeen nimestä oli tässä vaiheessa tippunut pois Combo-sana. Vaahtera tuotti levyn kuten myös yhtyeen kolme seuraavaa levyä.Röyhkä, Kauko: Olen Messias. Valitut palat 1980–2012, s. 35–42 Vuoden 1998 Puiden alle -albumin teon aikoihin hän joutui jättämään yhtyeen terveysongelmien vuoksi. Levyn päätuottajana oli Sami Sarhamaa.Röyhkä, Kauko: Olen Messias. Valitut palat 1980–2012, s. 42 Vaahteran tilalleen basistiksi liittyi jo aikaisemmin joillain keikoilla häntä tuurannut Mats Huldén.Nuottikirja, Kauko Röyhkä ja Timo Vikkula, Like 2004, s. 99, s. 107. Vuoden 1999 albumin Rock’n’roll-klisee tuotti Riku Mattila, joka soittaa levyllä myös kitaraosuuksia.Röyhkä, Kauko: Olen Messias. Valitut palat 1980–2012, s. 44–46 Mattilaa yritettiin houkutella liittymään yhtyeeseen, mutta hän kieltäytyi. Yhtye teki 2000-luvulla vielä kolme albumia, joiden jälkeen sen toiminta vähitellen hiipui Röyhkän keskittyessä Mattilan kanssa perustamaansa Kauko Röyhkä & Riku Mattila -duoon. == Diskografia == * * * * * * * * * * * === Singlet === * ”Soita se taas, Rainer” / ”Humalassa” (1990) * ”Kevät” / ”Hän toiselta puolelta” (1991, promo) * ”80-luvun absurdismi” / ”Kuuntele mua” / ”Näin on käynyt monta kertaa” (1992) * ”Kultainen aasi” / ”Noita” (1993, promo) * ”Pohjoinen taivas” / ”Oikea asenne” (1993, promo) * ”Helena” / ”Nuo keskellä olevat / Rauno rokkaa” (1994) * ”Pyhä kaupunki” / ”Mies jolla on maine” (1994) * ”Tuon sulle Alfredo Garcian pään” / ”Virheet” (1997) * ”Sinä teit sen taas, Marjaana” (1998) * ”Hipit vanhemmat” (1998) * ”Kauniit pelastetaan” (1999) * ”Rock'n'roll-klisee” (1999, promo) * ”Disko- Datsun” / ”Pitkätukkainen poika” / ”Mimio” (2001) * ”Pauliina, rantatyttö” / ”Melankolia” (2002) == Lähteet == Luokka:Kauko Röyhkä Luokka:Suomalaiset rockyhtyeet
Arvid von Cederwald

Arvid Cederwald, vuodesta 1809 aateloituna von Cederwald (27. toukokuuta 1792 Turku – 9. elokuuta 1840 Helsinki) oli suomalainen everstiluutnantti ja koskenperkausinsinööri joka suunnitteli Tampereen kaupungin ensimmäisen vaakunan vuonna 1838.Yrjö Kotivuori, Ylioppilasmatrikkeli 1640–1852: Arvid von Cederwald. Verkkojulkaisu 2005. Luettu 12.1.2019.Tampereen kaupungin ensimmäinen vaakuna Cederwaldin vanhemmat olivat Turun hovioikeuden varapresidentti Arvid Cederwald, aateloituna vuodesta 1809 von Cederwald (1745–1809) ja Margareta Sofia Rabenius. Hän kävi Turun katedraalikoulua ja pääsi ylioppilaaksi 1808. Cederwald meni armeijan palvelukseen ja oli kolonnanlippumiehenä keisarillisen seurueen majoituslaitoksessa vuonna 1809. Hänestä tuli aliluutnantti 1809, luutnantti 1816, alikapteeni 1818 ja hän erosi armeijasta kapteenina 1819. Cederwald meni Suomen koskenperkausjohtokunnan palvelukseen 1820 ja hänestä tuli opetusupseeri insinöörikunnassa 1823, majuri 1831 ja everstiluutnantti (1. luokan insinööri) 1837. Cederwald suunnitteli 1838 Tampereen kaupungille vaakunan jonka viimeisteli taiteilija Magnus von Wright. Vaakuna hyväksyttiin 1839 ja se oli käytössä vuoteen 1960 saakka. Arvid von Cederwald oli naimisissa vuodesta 1822 Konstantia Elisabet Charlotta de la Chapellen (k. 1862) kanssa tämän toisessa avioliitossa. == Lähteet == Luokka:Suomalaiset everstit Luokka:Suomalaiset insinöörit Luokka:Suomalaiset aateliset Luokka:Vuonna 1792 syntyneet Luokka:Vuonna 1840 kuolleet
Onneli, Anneli ja nukutuskello (elokuva)

Onneli, Anneli ja nukutuskello on vuonna 2018 ensi-iltansa saanut suomalainen lastenelokuva, jonka on ohjannut Saara Cantell. Elokuva perustuu Marjatta Kurenniemen kirjaan Onneli, Anneli ja nukutuskello, ja se on Onneli ja Anneli -elokuvasarjan neljäs osa. == Näyttelijät == == Lähteet == == Aiheesta muualla == * Arvio Episodi Luokka:Suomalaiset lastenelokuvat Luokka:Vuoden 2018 suomalaiset elokuvat Luokka:Saara Cantellin ohjaamat elokuvat
Rainier Fog

Rainier Fog on Alice in Chainsin kuudes studioalbumi, joka julkaistiin 24. elokuuta 2018. Se on yhtyeen ensimmäinen Seattlessa äänitetty albumi sitten vuoden 2009 levyn Black Gives Way to Blue, joka äänitettiin vuonna 2008 yhtyeen jatkettua toimintaansa uuden vokalistin William DuVallin kanssa Layne Staleyn kuoleman jälkeen vuonna 2002. Albumi debytoi Suomessa virallisen albumilistan seitsemännellä sijalla ja fyysisen albumilistan toisena. Yhdysvalloissa se nousi Billboard 200 -listan sijalla 12. == Vastaanotto == AllMusic Imperiumi 7½/10 Keskisuomalainen Soundi Albumi sai hyvän vastaanoton. Ammattiarvioita keräävän Metacriticin keskiarvo albumille oli 73/100, mikä perustuu yhteentoista ammattilaisarvioon. AllMusicin arvioija kuvaili albumia eräänlaiseksi juurille palaamiseksi, ja sanoi sen olevan jykevä ja harmoninen teos, joka ei huou ahdistusta. Soundin Kimmo K. Koskinen antoi albumille neljä tähteä viidestä, ja sanoi sen olevan The Devil Put Dinosaurs Here -albumia kevyempää kuunneltavaa, joka peittoaa edeltäjänsä monipuolisuudessa vaikka lämpeääkin kuuntelijalle hitaasti. == Kappaleet == == Kokoonpano == * Jerry Cantrell – kitara, laulu * William DuVall – kitara, laulu * Mike Inez – basso * Sean Kinney – rummut == Lähteet == == Aiheesta muualla == * * Luokka:Vuoden 2018 albumit Luokka:Alice in Chainsin albumit
Naisten Ykkösen kausi 2018

Naisten Ykkösen kausi 2018 oli vuonna 1984 perustetun Naisten Ykkösen 35. kausi. Sarjan voitti IK Myran, joka nousi Naisten Liigaan kaudeksi 2019. Sarjaporrasta alemmaksi putosivat SC KuFu-98 ja Tampereen Pallo-Veikot. == Sarjajärjestelmä == Naisten Ykkösen kausi 2018 pelattiin kahdentoista joukkueen kaksinkertaisena sarjana, jonka voittaja nousi suoraan Naisten Liigaan kaudeksi 2019. Toiseksi sijoittunut karsi liigapaikasta Naisten Liigan alaloppusarjan kolmanneksi sijoittuneen joukkueen kanssa. Sarjan kaksi viimeistä putosivat Naisten Kakkoseen. == Joukkueet == Joukkue Paikkakunta Kotikenttä FC Hertta Joensuu Mehtimäen urheilupuisto FC Sport Vaasa Hietalahden jalkapallostadion GBK Kokkola Kokkolan keskusurheilukenttä Helsingin Palloseura Helsinki Paloheinän tekonurmi IK Myran Kruunupyy Alavetelin urheilukenttä PK Keski-Uusimaa Kerava / Tuusula Tuusulan Urheilupuisto PK-35 Vantaa Pihlajamäen urheilukenttä Rovaniemen Palloseura Rovaniemi Rovaniemen keskuskenttä SC KuFu-98 Kuopio Kuopion keskuskenttä Tampereen Pallo-Veikot Tampere Lamminpään urheilukenttä Turun Weikot Turku Raunistulan kenttä VIFK Vaasa Hietalahden jalkapallostadion == Sarjataulukko == === Liigakarsinta === ONS säilyi Naisten Liigassa yhteismaalein 6–1. == Parhaat maalintekijät == Sijoitus Pelaaja Joukkue Maalit 1\. Ella Andberg HPS 21 2\. Moona Talka PK-35 19 3\. Jade Montgomery IK Myran 17 4\. Piipa Kämppi HPS 16 5\. Kia Voutilainen FC Hertta 14 Andrea Ström GBK 7\. Fanny Forss VIFK 13 Hanna Onufriew HPS Chelsy Swackhamer IK Myran Sofia Matikainen IK Myran Amanda Rantanen PK-35 == Lähteet == *Naisten Ykkönen 2018 Suomen Palloliiton tulosarkisto. === Viitteet === Luokka:Naisten Ykkösen kaudet Luokka:Vuoden 2018 jalkapallo
Jennifer Aniston (kappale)

”Jennifer Aniston” on suomalaisen laulaja-lauluntekijän Anssi Kelan kappale, joka julkaistiin singlenä syyskuussa 2005. Kappale on toinen singlejulkaisu Kelan kolmannelta sooloalbumilta Rakkaus on murhaa. Kela kirjoitti kappaleen keväällä 2005, ja se on niemtty yhdysvaltalaisen näyttelijän Jennifer Anistonin mukaan. Sanoitukset käsittelevät ”pienen paikkakunnan hiljaista luhistumista ja ansaan jäämisen tunnetta”. Kela soitti kaikki instrumentit itse rumpuja lukuun ottamatta, jotka soitti Kelan silloisessa taustayhtyeessä vaikuttanut Kelly Ketonen. Kappaleeseen kuvattiin 1. syyskuuta 2005 Ville Lipiäisen ohjaama musiikkivideo. Kela esiintyy katusoittajana Helsingin City- käytävässä, joka joutuu poliisien jahtaamaksi. Videolla nähdään myös radiojuontaja Jone Nikula, joka sattui kävelemään kuvausten ohi. ”Jennifer Aniston” nousi parhaimmillaan Suomen radiosoittolistan sijalle seitsemän, ja Rumban 50 hittiä -listan sijalle kahdeksan. ==Kappaleet== # # # # # == Listasijoitukset == Lista Paras sijoitus Radiosoittolista 7 50 hittiä 8 ==Lähteet== Luokka:Vuoden 2005 kappaleet Luokka:Anssi Kelan kappaleet
Corpus Christi College

Corpus Christi College on useamman oppilaitoksen nimi: *Corpus Christi College, Englannin Oxfordissa *Corpus Christi College, Englannin Cambridgessä *Corpus Christi College, Australian Perthissä
Urpo ja Turpo johtolangan jäljillä

Urpo ja Turpo johtolangan jäljillä on Liisa Helmisen ohjaama lasten pitkä animaatioelokuva vuodelta 2018. Se koostuu remasteroiduista 1990-luvun lyhytelokuvista. == Lähteet == Luokka:Suomalaiset lastenelokuvat Luokka:Vuoden 2018 suomalaiset elokuvat